jkorsvik/nowiki_second_scrape_merged huggingface dataset:
HTC Touch Dual

HTC Touch Dual er en Windows Mobile-basert mobiltelefon (Smartphone) som blir produsert av HTC. 
Den ble lansert i oktober 2007, og er en skyvetelefon med touchskjerm, og den har HTCs TouchFLO brukergrensesnitt. 


== Spesifikasjoner ==
Skjerm: 2,6 tommer, touchskjerm
Skjermoppløsning: 320 x 240
Styring: touchskjerm, 5-veis navigasjonsknapp
Batteri: 1120 mAh
Taletid: 5 timer (GSM), 3 timer (3G)
Standbytid: 180 timer (GSM), 250 timer (3G)
Kamera: 2 megapiksler (sekundærkamera: 0,5 megapiksler, for videosamtale)
GPS: Nei
400 MHz Qualcomm prosessor
RAM: 128 MB
ROM: 256 MB
Triband
microSD minnekort
Operativsystem: Windows Mobile 6.0 Professional
Wi-Fi: Nei
Bluetooth 2.0
Mini USB (HTC ExtUSB)
Størrelse: 107 mm (h), 55 mm (b) 15,8 mm (d)
Vekt: 120 g med batteri


== Eksterne lenker ==
HTC produktside
Sébastien Le Prestre de Vauban

Sébastien Le Prestre, seigneur de Vauban, senere marquis de Vauban (født 15. mai 1633 i Saint-Léger-de-Foucheret ved Avallon i Frankrike, død 30. mars 1707 i Paris) var en fransk offiser, fra 1703 marskalk. Som militæringeniør omstrukturerte Vauban det franske forsvarssystemet så grundig at Frankrike ble nesten ugjennomtrengelig store deler av 1600- og 1700-tallet.


== Liv og virke ==


=== Bakgrunn ===
Le Prestre stammet fra burgundisk landadel. Hans oldefar Emery le Prestre hadde ervervet landsbyen Vauban (nå i Nièvre), hvoretter Le Prestre senere kunne kalle seg marki de Vauban. Le Prestre-herrene virket som notarer og virket i jordbruket og skogbruket.
Le Prestres foreldre var Urbain le Prestre (1602–1652) og Edmée (Aimée) Cormignolles (eller Carmignolles, 1610–1670). Urbain le Prestre innførte på sine landeiendommer i det nordlige Morvan den der så langt ukjente foredling av frukttrær ved hjelp av poding.
Som elev ved karmelittenes kolleg i Semur-en-Auxois viste Vauban en stor begavelse innen matematikken.


=== Militær karriere ===
Vauban kom som 17-årig til den spanske armé under Condés befaling. På grunn av sine matematiske kunnskaper tiltrakk han seg snart dennes oppmerksomhet og ble anvendt som ingeniør. I 1655 ble han offiser i det franske ingeniørkorps og fant her rik anledning til å utmerke seg ved flere festningsangrep. Han ledet allerede 1658 beleiringene av Gravelines, Ypern og Oudenarde. I den derpå følgende fredsperiode opptrådte Vauban som festningskonstruktør og laget utkast til blant annet planen for befestningsanleggene ved Dunkerque. 
I de senere uavbrutte kriger under Ludvig XIV ervervet han seg en enestående krigserfaring, idet han deltok i 140 slag og trefninger og til dels selv ledet 53 beleiringer, men aldri et forsvar. Vauban var i sin tid den fremste ekspert innen fortifikasjon, og hadde et praktisk blikk kombinert med bred erfaring fra både bygging av festninger og beleiring av disse, samt åpen strid. Han bygget 33 festninger og utbedret mer enn 300. 
Allikevel bandt han seg ikke til noe fast system, men tok hensyn til terrenget i hvert enkelt tilfelle. Hans prinsipper for bastionfestninger har etter hans død blitt sammenfattet i tre ulike system. Vauban førte festningsstrid inn på nye områder, men han deltok selv aldri i forsvaret av en festning. Hovedprinsippene i hans fortifikasjonstenkning blir videreført i en modifisert form helt inn på 1800-tallet.Vauban var også opptatt av økonomiske og statsfinansielle spørsmål og kritiserte i anonyme skrifter det samtidige skattesystemet i Frankrike.Et utvalg av 12 av hans festningsanlegg ble i 2008 oppført på UNESCOs verdensarvliste med navnet Vaubans festninger.


== Referanser ==


== Eksterne lenker ==
(en) Vauban – kategori av bilder, video eller lyd på Commons 
(en) Sébastien Le Prestre de Vauban – galleri av bilder, video eller lyd på Commons 
The Marshal Vauban Homepage (engelsk)
Nes Lenseteater

Nes Lenseteater ble etablert 2009, for å spille friluftsteater på Nes lensemuseum i Skiptvet i Østfold. De forestillingene Nes lenseteater har vist, heter «Spor i vann» (2010) og «Den som ikke er ropt opp, kan gå hjem» (2012).
27. august 2015 hadde Nes Lenseteater urpremiere på «Det andre landet» om husmannsjenta Thea Foss (1858–1927) fra Eidsberg, som emigrerte og ble gründer i USA.
I sommeren 2017 skal Nes Lenseteater holde forestillingen «Skuddår smeller ikke». Det er usikkert om denne forestillingen foregår på Nes lensemusem, da grunnen er utrygg, og større grupper ikke får lov til å oppholde seg der før grunnen er sikret.
Nes Lenseteater er del av en satsing på næringsutvikling og turisme langs Glomma. Teaterforestillingen som skal spilles på Nes lensemuseum er planlagt med støtte fra Skiptvet kommune.


== Teatrets styre ==
Susan Bos – leder
Lars Sæther – kasserer
May-Britt Borgen – styremedlem
Kristin Lyhmann – styremedlem
Mona Jansen - styremedlem
Birgitte Henriksen - varamedlem
Evy Ruud Eng - varamedlem


== Eksterne lenker ==
Nes lenseteater
Nes lensemuseum
Vegard Bruun Wyller

Vegard Bruun Bratholm Wyller (født 10. januar 1972 i Oslo) er en norsk lege og lærebokforfatter. 
Han tok sin doktorgrad ved Universitetet i Oslo i 2007 med en studie av kronisk utmattelsessyndrom/ME hos ungdom.Wyller har skrevet bokserien «Det friske og Det syke mennesket I-VI : cellebiologi, anatomi og fysiologi : mikrobiologi, patofysiologi, farmakologi, klinisk medisin», en serie med tolv lærebøker som dekker pensumkravene på sykepleierstudet. Bøkene dekker temaene anatomi, fysiologi, biokjemi, ernæring, mikrobiologi og infeksjonssykdommer, generell patologi, klinisk medisin (sykdomslære) og farmasi.
Han er sønn av Thomas Christian Wyller og bror til Torgeir Bruun Wyller og Trygve Wyller.


== Referanser ==
Medupi kullkraftverk

Medupi kullkraftverk er et kullkraftverk i provinsen Limpopo i den nordligste delen av Sør-Afrika. Det har en installert produksjonskapasitet på 4764 MW var verdens fjerde største kullkraftverk da det ble satt i full drift i august 2021. Investeringsprogrammet startet i 2005, og operatør er Eskom. Den første reaktoren ble satt i drift i 2015. Prosjektet fikk tilsagn om 15 milliarder kroner i internasjonale lån, men i mars 2010 ble det klart at det fortsatt er uviss om Verdensbanken godkjenner finansieringsbehovet, av klimapolitiske og andre hensyn.Medupi vil bruke 17 mill. tonn kull årlig. Anlegget vil få årlige utslipp på mer enn 26 millioner tonn CO2. Til sammenlikning er det bare ett europeisk kullkraftverk som slipper ut større mengde klimagasser enn dette, nemlig Belchatow kraftverk i Polen.
Én uke etter at alle turbinene var i drfit skjedde det en eksplosjon i en av enhetene, slik at hele anlegget måtte stenges ned.


== Se også ==
Liste over verdens største kullkraftverk


== Referanser ==


== Eksterne lenker ==
Eskom - «Progress of construction at Medupi power station».
HTC P3300

HTC P3300 eller HTC Artemis er en Windows Mobile-basert mobiltelefon (Pocket-PC) som ble produsert av HTC. Den er også solgt under navnene Orange SPV M650, O2 Xda Orbit og T-Mobile MDA Compact III, hvorav sistnevnte ble solgt uten wifi i de fleste land. 
Den ble lansert i oktober 2006, og er HTCs første pocket-PC med GPS.  


== Spesifikasjoner ==
Skjerm: 2,8 tommer
Skjermoppløsning: 240 x 320
Styring: HTC RollR (trackball/trackwheel)
Batteri: 1250 mAh
Taletid: opptil 5 timer
Standbytid: opptil 200 timer
Kamera: 2 megapiksler
GPS
201 MHz TI OMAP prosessor
RAM: 64 MB
ROM: 128 MB
GSM 850/900/1800/1900
GPRS, EDGE
microSD minnekort
Operativsystem: Windows Mobile 5.0 for Pocket PC Phone Edition
Wi-Fi: IEEE 802.11 b/g
Bluetooth 2.0
Mini USB (HTC ExtUSB)
Størrelse: 108 mm (h), 58 mm (b) 16,8 mm (d)
Vekt: 130 g med batteri


== Eksterne lenker ==
HTC produktside
Kendal kullkraftverk

Kendal kullkraftverk eret av  verdens største kullkraftverk. Det har en installert produksjonskapasitet på 3840 MW fordelt på 6 like store blokker, og er lokalisert i Sør-Afrika 40 km sørvest for Witbank i regionen Mpumalanga. Årsproduksjonen er 24,7 TWh elektrisk kraft.
Utbyggingen skjedde i årene 1980–1983. Kjøletårnere er hele 165 m høye.


== Se også ==
Liste over verdens største kullkraftverk


== Referanser ==


== Eksterne lenker ==
Eskom - anleggets offisielle hjemmeside.
Lethabo kullkraftverk

Lethabo kullkraftverk er et av  verdens største kullkraftverk. Det har en installert produksjonskapasitet på 3 700 MW fordelt på 6 like store blokker, og er lokalisert i Sør-Afrika mellom byene Vereeniging og Sasolburg i Oranjefristaten.
Årsproduksjonen er 21,6 TWh elektrisk kraft. Det er om lag 1 100 ansatte ved anlegget. Utbyggingen skjedde 1980–1990.


== Se også ==
Liste over verdens største kullkraftverk


== Referanser ==


== Eksterne lenker ==
(en) Lethabo Power Station – kategori av bilder, video eller lyd på Commons 
Eskom - anleggets offisielle hjemmeside.
Duvha kullkraftverk

Duhva kullkraftverk er et av  verdens største kullkraftverk. Det har en installert produksjonskapasitet på 3600 MW fordelt på 6 like store blokker, og er lokalisert i Sør-Afrika 15 km øst fra Witbank i provinsen Mpumalanga. Utbyggingen skjedde i årene 1975–1984.
Årsproduksjonen er 22,8 TWh elektrisk kraft. Det er om lag 900 ansatte ved anlegget.


== Se også ==
Liste over verdens største kullkraftverk


== Referanser ==


== Eksterne lenker ==
Eskom - anleggets offisielle hjemmeside.
Kriel kullkraftverk

Kriel kullkraftverk er et av  verdens største kullkraftverk. Det har en installert produksjonskapasitet på 3 000 MW fordelt på 6 blokker og 5 turbiner, og er lokalisert mellom byene Kriel og Ogies i provinsen Mpumalanga i Sør-Afrika.  
Anlegget stod ferdig i 1979, og var dengang det største kullkraftverket på den sørlige halvkule. Årsproduksjonen er 17,5 TWh elektrisk kraft. Det er om lag 960 ansatte ved anlegget.


== Se også ==
Liste over verdens største kullkraftverk


== Referanser ==


== Eksterne lenker ==
IndustCards – Sør-Afrikas kullkraftverk.
Eskom - anleggets offisielle hjemmeside.
Arnot kullkraftverk

Arnot kullkraftverk er et kullkraftverk. Det har en installert produksjonskapasitet på 2 100 MW fordelt på 6 turbiner, og er lokalisert i Mpumalanga i Sør-Afrika. Anlegget stod ferdig i 1975 etter ti års utbygging. 
Anlegget forsyner sammen med Camden kullkraftverk blant annet MOZAL aluminiumsverk ved Maputo i nabolandet Mosambik. Årsproduksjonen er 9,7 TWh elektrisk kraft.


== Referanser ==


== Eksterne lenker ==
IndustCards – Sør-Afrikas kullkraftverk.
Eskom - anleggets offisielle hjemmeside.
Camden kullkraftverk

Camden kullkraftverk er et av  verdens største kullkraftverk. Det har en installert produksjonskapasitet på 1600 MW fordelt på 8 turbiner, og er lokalisert i Mpumalanga i Sør-Afrika.  Anlegget stod ferdig i 1969, men ble stengt i årene 1988–90. Men i 2003 ble anlegget igjen tatt i bruk. 
Anlegget forsyner sammen med Arnot kullkraftverk blant annet MOZAL aluminiumsverk ved Maputo i nabolandet Mosambik. Hele kraftverket ble rustet opp med forbedrede blokker fra 2005 til 2008. Anlegget har ca. 240 ansatte.


== Referanser ==


== Eksterne lenker ==
IndustCards – Sør-Afrikas kullkraftverk.
Eskom - anleggets offisielle hjemmeside.
Hendrina kullkraftverk

Hendrina kullkraftverk er et kullkraftverk 40 km sør for Middelburg i provinsen Mpumalanga i Sør-Afrika. Det har en installert produksjonskapasitet på 2000 MW fordelt på 10 turbiner.  Anlegget stod ferdig i 1977 etter seks års utbygging. Årsproduksjonen er 11,7 TWh elektrisk kraft. Anlegget har 1000 ansatte.


== Referanser ==


== Eksterne lenker ==
IndustCards – Sør-Afrikas kullkraftverk.
Eskom - anleggets offisielle hjemmeside.
Grootvlei kullkraftverk

Grootvlei kullkraftverk er et kullkraftverk ved byen Balfour i provinsen Mpumalanga i Sør-Afrika. Det har en installert produksjonskapasitet på 1200 MW fordelt på 6 turbiner.  Anlegget stod ferdig i 1969, ble stengt i 1989 men reaktivert med oppstart av turbinene fra 2005.


== Referanser ==


== Eksterne lenker ==
IndustCards – Sør-Afrikas kullkraftverk.
Eskom - anleggets offisielle hjemmeside.
Komati kullkraftverk

Komati kullkraftverk er et kullkraftverk mellom Middelburg og Bethal i provinsen Mpumalanga i Sør-Afrika. Det har en installert produksjonskapasitet på 1000 MW fordelt på 9 turbiner.  Anlegget stod ferdig i 1966, etter ti års byggearbeider. Noen avdelinger ble stengt i 1988 og 1990. Men i 2003–05 ble dette og andre kraftverk i landet åpnet igjen.


== Referanser ==


== Eksterne lenker ==
IndustCards – Sør-Afrikas kullkraftverk.
Eskom - anleggets offisielle hjemmeside.
Kelvin kullkraftverk

Kelvin kullkraftverk er et kullkraftverk i Johannesburg i Sør-Afrika. Det har en installert produksjonskapasitet på 600 MW fordelt på 13 turbiner.  Anlegget stod ferdig i 1969 etter installasjonsarbeider siden 1957.


== Eksterne lenker ==
IndustCards – Sør-Afrikas kullkraftverk.
Slaget ved Cassinga

Slaget ved Cassinga (engelsk: the Battle of Cassinga), også stavet Kassinga og også kjent som Cassingamassakren (Cassinga Massacre), var et kontroversielt sørafrikansk luftlandsettelsesangrep mot den sørvestafrikanske folkeorganisasjonens base som i virkeligheten også var en flyktningleir i den tidligere angolanske byen Cassinga som fant sted 4. mai 1978. Slaget ved Cassinga var en av tre større operasjoner under den sørafrikanske hærens operasjon Reindeer, og var også hærens første større luftangrep. 
Sørafrikanerne forsøkte å unngå kontakt med de cubanske styrkene som befant seg 15 km fra Cassinga, men dette lot seg ikke gjøre da den cubanske reaksjonen kom mye raskere enn sørafrikanerne hadde forventet.  Angola sendte også en full stridsvognbrigade for å unnsette namibierne og cubanerne, men denne ankom for sent til å kunne ha en innvirkning på slaget. 
Militært sett var slaget ved Cassinga en stor suksess for de sørafrikanske styrkene, som til tross for at de ikke klarte å fange SWAPOs ledere ødela leiren, påførte SWAPO store tap og fikk tak i mange av deres viktige dokumenter. Politisk sett var slaget en katastrofe for Sør-Afrika, siden SWAPO kom sørafrikanerne i forkjøpet og brukte anledningen til å hevde at slaget var en massakre hvor de sørafrikanske styrkene hadde slaktet 600 forsvarsløse flyktninger i en flyktningleir, til tross for at det ble funnet våpen i leiren. SWAPO fikk internasjonal sympati etter angrepet, og FN fordømte Sør-Afrikas bombing av Cassinga. 
I dag er 4. mai – Cassingadagen – en fridag i Namibia for å minnes de som døde under angrepet. De sørafrikanske forsvarstyrkene sluttet å feire seieren ved Cassinga først i 1996, to år etter at Nelson Rolihlahla Mandela hadde blitt valgt til landets president.
Manas kullkraftverk

Manas kullkraftverk, også kjent som Xinjiang Wujiaqu kullkraftverk, er et kullkraftverk i byen Manas like øst for industribyen Shihezi, provinsen Xinjiang i det nordvestlige Kina. Det har en installert produksjonskapasitet på 1.230 MW fordelt på 8 turbiner.  Disse er fordelt slik: 2 x 300 MW, 3 x 110 MW, og 3 x 100 MW, i den rekkefølgen de ble utbygd.
Operatør er selskapet Xinjiang Tianshan Power Co Ltd.


== Se også ==
Liste over verdens største kullkraftverk


== Eksterne lenker ==
IndustCards – Kinas kullkraftverk i Qinghai og Xinjiang.
Huadian Wuhu kullkraftverk

Må ikke forveksles med Zhongdian Wuhu kullkraftverk i samme provins.Huadian Wuhu kullkraftverk er et kullkraftverk i byen Wuhu i provinsen Anhui, i det østlige Kina. Det har en installert produksjonskapasitet på 1 320 MW fordelt på 2 like store turbiner á 660 MW hver. Anlegget stod ferdig i 2008. Det er under utvidelse hvor det bygges ytterligere 2 x 1 000 MW enheter, slik at total effekt skal nå opp i 3.320 MW.
Operatør er selskapet Huadian International Power Co Ltd, som eier 95% av anlegget.


== Eksterne lenker ==
IndustCards – Kinas kullkraftverk i provinsen Anhui.
Huadian International Power Co Ltd - beskrivelse av anlegget.
«Chinese Utility Plans – samples» – China McIlvaines Company Database, 2006.
Fuyang Huaren kullkraftverk

Må ikke forveksles med Zhejiang Fuyang kullkraftverk. Fuyang Huaren kullkraftverk er et kullkraftverk ved byprefekturet Fuyang helt nordvest i provinsen Anhui, i det østlige Kina. Det har en installert produksjonskapasitet på 1.280 MW fordelt på 2 like store turbiner.
Anlegget stod ferdig i 2006. Operatør er selskapet China Resources Power Co Ltd, som eier 55% av anlegget.


== Eksterne lenker ==
IndustCards – Kinas kullkraftverk i provinsen Anhui.
China Resources Power Co Ltd – beskrivelse av anlegget.
All Chinese Utility Plants – McIlvaines Company, besøkt 3. desember 2011.
Huadian Suzhou kullkraftverk

Huadian Suzhou kullkraftverk er et kullkraftverk i byprefekturet Suzhou i provinsen Anhui, i det østlige Kina. Det har en installert produksjonskapasitet på 1.200 MW fordelt på 2 like store turbiner. Anlegget stod ferdig i 2007.
Operatør er Huadian International Power Co Ltd, som eier 97% av anlegget.


== Eksterne lenker ==
IndustCards – Kinas kullkraftverk i provinsen Anhui.
Huadian International Power Co Ltd - beskrivelse av anlegget.
Huainan Tianji kullkraftverk

Huainan Tianji kullkraftverk, også kalt Huainan Panjji kullkraftverk, er et kullkraftverk i provinsen Anhui i det østlige Kina. Det har en installert produksjonskapasitet på 1 200 MW fordelt på 2 like store turbiner. Anlegget stod ferdig i 2007. Det er under utbygging ytterligere 2 x 660 MW enheter, slik at totaleffekten skal bli 2 520 MW.
Operatør er Huaihu Coal & Power Co Ltd.
Anlegget ligger ved siden av Datang Tianjiaan kullkraftverk.


== Eksterne lenker ==
Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 31. august 2010.
IndustCards – Kinas kullkraftverk i provinsen Anhui.
All Chinise Utility Plants – McIlvaines Company, besøkt 3. desember 2011.
Tjörnin

Tjörnin (Tjernet på norsk) er et lite vann sentralt i Reykjavík på Island. Selv om det ikke er særlig stort er det et av de best kjente i landet. 
De fleste som kommer til Reykjavík går forbi innsjøen, som ligger i sentrum ved siden av rådhuset Ráðhús Reykjavíkur og flere museum. Universitetet på Island og Frikirken i Reykjavík ligger også i nærheten. 
Mange tar barna sine med til Tjörnin for å se på og mate endene, svanene og gjessene som holder til der. 
Om vinteren fryser som regel innsjøen til, men varmt geotermisk vann blir pumpet inn for å smelte isen i et område for fuglene.
På 1950-tallet ble det arrengert flere islandske mesterskap i hurtigløp på skøyter på det tilfrosne tjernet.


== Referanser ==


== Se også ==
Innsjøer på Island


== Eksterne lenker ==
Artikkelen har ingen egenskaper for sportsdatabaser i Wikidata
Panorama
«Tjörnin» (engelsk). Skateresults.com. Arkivert fra originalen 19. juni 2007. Besøkt 24. oktober 2013. 
«Reykjavik T - Tjörnin lake» (engelsk). Skatebase.com. Arkivert fra originalen 1. mars 2005. Besøkt 3. februar 2014.
Guodian Tongling kullkraftverk

Guodian Tongling (yongfeng) kullkraftverk er et kullkraftverk i provinsen Anhui i det østlige Kina. Det hadde en installert produksjonskapasitet på 850 MW fordelt på 2 stk 125 MW og 2 stk 300 MW turbiner da det stod ferdig i 1999. Anlegget nådde 1.200 MW i 2008, og er under videre utbygging til 2.850 MW totalkapasitet. Det eksisterer planer om hele 3.200 MW effekt for dette kraftverket.
Anlegget har to såkalt superkritiske enheter, hvor forbrenningen skjer under høy temperatur og trykk for å øke effektiviteten og redusere de relative utslippene. Det er også installert kalksteinsbasert renseteknologi.
Operatør er China Guodian Corp.


== Eksterne lenker ==
«Outstanding Achievements» – Northwest Electric Power Design Instuitute, Xi'an 2007.
IndustCards – Kinas kullkraftverk i provinsen Anhui.
All Chinise Utility Plants – McIlvaines Company, besøkt 3. desember 2011.
Danmarks regjering

Danmarks regjering er den utøvende makten i Danmark og Riksfellesskapet.
En regjering får navn etter statsministeren, som er regjeringssjef.
Til forskjell fra land som Norge og Sverige har Danmark ikke en ordning med statssekretærer, kun ministre og et mindre antall særlige rådgivere.


== Ministerier ==


== Liste over Danmarks regjeringer 1848– ==
Listen over Danmarks regjeringer er en komplett liste over alle regjeringer som er dannet i Danmark etter at landet fikk en fri forfatning i forbindelse med marsrevolusjonen i 1848.


== Uoffisielle ==
Regjeringen Scavenius sluttet å fungere 29. august 1943, men besto formelt frem til 5. mai 1945. I praksis ble landets forvaltning videreført av ministeriernes departementsjefer og direktører, mens den politiske delen etter hvert ble overtatt av Frihedsrådet.


== Referanser ==


== Eksterne lenker ==
(da) Offisielt nettsted 
(en) Government ministers of Denmark – kategori av bilder, video eller lyd på Commons 
Statsministeriets hjemmeside
Huanghua varmekraftverk

Huanghua kullkraftverk er et kullkraftverk i provinsen Hebei i det nordlige Kina. Det har en installert produksjonskapasitet på 2520 MW fordelt på 2 stk 600 MW og 2 stk 660 MW turbiner. Anlegget stod ferdig i 2009. Årsproduksjonen er 6,6 TWh. Operatør er China Shenghua.


== Eksterne lenker ==
CSEC – Selskapets kullkraftverk.
Panshan kullkraftverk

Panshan kullkraftverk er et kullkraftverk helt nord i provinsen Tianjin i det nordlige Kina. Det har en opprinnelig installert produksjonskapasitet på 1030-1200 MW fordelt på 2 stk 500 og 530 MW (brutto 600 MW) russisk-produserte turbiner. Dette er siden økt med 4 x 600 MW superkritiske enheter, slik at totaleffekten har kommet opp i 3.400 MW. Årsproduksjonen er inntil 7,8 TWh. 
Anlegget ble påbegynt i november 1998, og stod ferdig med første byggetrinn i 2003. Deretter ble det utbedret i 2008. Operatør var opprinnelig Datang International Power Generation Co Ltd med 75% eierandel, mens CSEC Guohua International Power Co Ltd – et joint venturetidligere kjent som CLP Guohua Poer Co Ltd –  hadde en 25% eierandel i anlegget. I dag eier CSEC Guohua 65% av anlegget og er største eier. SCEC Guohua er  eid 70% av China Shenhua Energy og 30% av China Light & Power.
De nyeste enhetene er såkalt superkritiske, det vil si at forbrenningen skjer under meget høyt trykk og temperatur for å øke effekten og redusere de relative utslippene.


== Se også ==
Liste over verdens største kullkraftverk


== Eksterne lenker ==
CSEC – Selskapets kullkraftverk.
Datang Tianjin Panshan - Global Energy Observatory.
Panshan Power Station – China Light & Power.
Datang International – Power Plants Operating Data – tekniske data for anlegget.
The Diffusion of Clean Coal Combustion Technologies For Power Plants in China – Daniel Vallentin & Liguang Liu, Roskilde Universitet, mai 2005, side 35. Besøkt 1. juni 2013.
Beijing varmekraftverk

Beijing varmekraftverk er et varmekraftverk i bydistriktet Chaoyang i byprovinsen Beijing i Folkerepublikken Kina. Det har en installert produksjonskapasitet på 1300 MW fordelt på 3 stk turbiner. Anlegget er utvidet en gang, og stod ferdig i 2008. Årsproduksjonen er ca. 6 TWh, hvorav 2,42 TWh fra 400 MW ekstra kapasitet som ble installert i 2008. Brenseltypen er kull.


== Eksterne lenker ==
CSEC – Selskapets kullkraftverk.
Gaobeidian kullkraftverk

Huaneng Beijing Gaobeidian kullkraftverk er et kullkraftverk i forstaden Gaobeidian like utenfor Beijing i det nordlige Kina. Det har en installert produksjonskapasitet på 845 MW fordelt på 5 stk turbiner. Anlegget stod ferdig i 1999.
Det er videre under utbygging 3 nye enheter, fordelt på 2x350 MW naturgass-enheter, og én 223 MW kullkraftenhet. Dette vil tilsammen bringe anlegget opp i 1.768 MW totaleffekt.
Det er China Huaneng Group som opererer kraftverket. Det ble i 2003 igangsatt et prosjekt for karbonfangst ved anlegget, hvor målet er å fange 8.000 tonn CO2 årlig som et forsøksprosjekt, ved bruk av amino-alkoholløsninger.


== Eksterne lenker ==
Industcards – Kinesiske kullkraftverk i nord.
CO2 Capture & Storage - «Project Details, Gaobeidian Power Plant», R, D & D database.
Huaneng – «Service areas».
Yire kullkraftverk

(CLP Guohua) Yire kullkraftverk er et kullkraftverk i provinsen Beijing i det nordlige Kina. Det har en installert produksjonskapasitet på 400 MW fordelt på 5 stk turbiner. Anlegget stod ferdig i 1999.
Operatør er selskapet China Light & Power Co.


== Eksterne lenker ==
Industcards – Kinesiske kullkraftverk i nord.